ועדת הכלכלה, כנסת 25, פרוטוקול מספר 266, 2024-01-15 00:00

שלום דנינו: צהריים טובים

שלום דנינו:  אנחנו פותחים את הדיון בהצעה לדיון מהיר: פטור מתשלום בכבישי האגרה למשרתי המילואים, של חברת הכנסת מיכל מרים וולדיגר, חבר הכנסת עידן רול, חבר הכנסת יונתן מישרקי וחבר הכנסת יבגני סובה שהוא גם סגן יושב-ראש הכנסת

שלום דנינו:       מיכל, את רוצה להציג?      

מיכל מרים וולדיגר: בשמחה

מיכל מרים וולדיגר:  צהריים טובים ותודה על הדיון

מיכל מרים וולדיגר:  אמנם ממשלת ישראל, מדינת ישראל, נותנת מעטפת וסל מאוד מכובד לחיילי המילואים, אבל יחד עם זאת דברים קטנים נופלים, וזה יכול לערער את כל תחושת החייל

מיכל מרים וולדיגר:  אני מדברת על פניות שהגיעו אליי והן לא מועטות

מיכל מרים וולדיגר:  קיבלתי בהתחלה אחד, שניים ואמרתי, ניחא

מיכל מרים וולדיגר:  זה נראה לכאורה כל כך שטותי ויש כל כך הרבה דברים שהמדינה נותנת, אבל פתאום הגיעו אליי עוד ועוד

מיכל מרים וולדיגר:  אמרתי לעצמי, אוקיי, זה נושא שכדאי לדון עליו, ואני גם חושבת שהפתרון הוא לא מסובך וקשה

מיכל מרים וולדיגר:  זה נושא כבישי האגרה ובמיוחד כביש 6

מיכל מרים וולדיגר:       חיילי מילואים רבים נוסעים לבסיסים שלהם ברכבים הפרטיים שלהם

מיכל מרים וולדיגר:  אין להם הסעות מרוכזות, והם בכל זאת כבר לא בגיל של תחבורה ציבורית; למרות שאני מעודדת תחבורה ציבורית, אבל עדיין קשה להגיע לכל בסיס עם תחבורה ציבורית

מיכל מרים וולדיגר:  לכן הם נוסעים את הרכבים שלהם

מיכל מרים וולדיגר:  הרכבים שלהם זה אומר דלק, זה אומר ביטוח

מיכל מרים וולדיגר:  את זה הם מוכנים לשאת אבל יש אגרות של כביש 6 שהם צריכים לשאת, ולא די באגרות; יש כאלה שכתבו לי ונמצאים כבר 60 יום במילואים וחלקם כבר מהיום הראשון, מ-7 באוקטובר עד היום

מיכל מרים וולדיגר:  אז אולי בבית מישהו מקבל מעטפה עם הצורך בתשלום, אבל הם לא שמו לב ואז כשהם מגיעים הביתה לחופשה הם כבר מקבלים קנסות עם פיגורים ותוספות משמעותיות לחוב המקורי

מיכל מרים וולדיגר:       זה לא ראוי

מיכל מרים וולדיגר:  הם נוסעים על כביש 6 לבסיסי צה"ל כדי לתת לכולנו את הביטחון להיות פה ובכל מקום אחר

מיכל מרים וולדיגר:  צריך למצוא לזה פתרון ובעיניי, אפילו שמשרד הביטחון ישלם על כביש 6

מיכל מרים וולדיגר:  אפשר לתת רשימות של רכבים ולראות לאן הם נוסעים

מיכל מרים וולדיגר:  זה לא יותר מידי מורכב, אבל בוודאי שהם לא יצטרכו לשאת בפיגורים, בהצמדות, ריביות וקנסות על כך

שלום דנינו: מי פה הבעלים של כביש 6 או מייצג את כביש 6?      

זהר פכט: - - -      

שלום דנינו: אתם הנציגים של דרך ארץ?      

זהר פכט: כן

שלום דנינו: אז תצטרפו לשולחן, בבקשה

שמעון אברהם: יש מטעם המדינה חברה ממשלתית, החברה הממונה על חוצה ישראל

שלום דנינו: הכוונה שלי כשאני פונה אליכם זה שאם דרך ארץ יסכימו באופן וולונטרי לקבל על עצמם את ההצעה הזאת אז אנחנו נודה לכם מאוד, ובזה נקצר מאוד את הדיון

מיכל מרים וולדיגר: אני גם אשמח לקבל נתונים: כמה פיגורים וכמה קנסות יש

קריאה: לא יודעים לכמה משרתי  מילואים יש פיגורים

מיכל מרים וולדיגר: אנשים קיבלו מכתבים?      

שפרה שחר: שמי שפרה שחר, עמותת בית חם לכל חייל

שפרה שחר:  יש הרבה מאוד משרתי מילואים שמשתמשים ברכבים שכורים

שפרה שחר:  העמותה בראשותי מממנת רכבים כאלה למ"פים ולמג"דים

שפרה שחר:  גם על כביש 6 אנחנו מממנים למ"פים ומג"דים שאין להם פתרון אחר

שפרה שחר:  הרכב הזה משמש את הפלוגה או את הגדוד ברמות שאי אפשר אפילו לתאר

שפרה שחר:  אני חייבת לומר שחברות ההשכרה באו לקראתנו ונתנו מחירים נוחים מאוד ויפים ואני מודה להם על כך

שפרה שחר:  אפילו בתחילת המלחמה היו כמה רכבים בתרומה

שפרה שחר:  אבל על כביש 6 אנחנו משלמים במלואו

יבגני סובה: רכב שכור שנוסע בכביש 6, גם אם הוא בשירות הפלוגה או גדוד, זה לא בקשה אישית מהחייל

יבגני סובה:  זה לא אישי

שפרה שחר: הכוונה היא שיצטרכו לתת מספר רישוי

יבגני סובה: את אמרת שיש רכבים שכורים בשירות המחלקה, הפלוגה או הגדוד

יבגני סובה:  אז יכול להיות שכל יום יש בעלים חדשים, נהגים חדשים?      

שפרה שחר: לא

שפרה שחר:  העמותה שוכרת

יבגני סובה: אז העמותה שוכרת

יבגני סובה:  אתם מקבלים את התשלום

שפרה שחר: כן, כן

שפרה שחר:  מי שמקבל ממני זה המ"פ או המג"ד

שפרה שחר:  בגלל הנושא הביטוחי כל נהג שעולה על הרכב - -     

יבגני סובה: יש לכם רישום של כל הנהגים?      

שפרה שחר: כן, בהחלט

שפרה שחר:  אלה חבר'ה שמשרתים במילואים 101 יום כמו הבן שלי

יבגני סובה: את אומרת לנהג שמקבל את הרכב שיימנע ככל שניתן מלנסוע בכביש 6 או שאת אומרת לו, סע כי סגרתי מחיר טוב

שפרה שחר: אני ממש לא מונעת ממנו ואי אפשר לנוע בארץ שלנו מצפון לדרום באופן יעיל

שפרה שחר:  אנשים נוסעים לאפטר, אנשים נוסעים להביא ציוד

יבגני סובה: אז את מאשרת להם, את אומרת להם לנסוע בכביש 6

שפרה שחר: חד-משמעית

שפרה שחר:  אני מממנת את זה

שלום דנינו: יבגני, נשמע את דרך ארץ

שלום דנינו:  איך אתם מתייחסים לבקשה הזאת בזמן החירום הזה של מדינת ישראל? אני מקווה שבתוך חודש-חודשיים זה יסתיים

זהר פכט: בוקר טוב לכולם

זהר פכט:  אני סמנכ"ל הכספים של דרך ארץ

זהר פכט:  אני רק אזכיר שדרך ארץ זה גוף פרטי

שלום דנינו: אנחנו שואלים על הרקע הזה אם אתם מוכנים באופן וולונטרי לקחת על עצמכם את ההתנדבות הזאת

זהר פכט: אנחנו לא גוף וולונטרי, אנחנו גוף עסקי שכפוף להסכמי זיכיון, הסכמים מממנים

זהר פכט:  יש עדיין מיליארדי שקלים של הלוואות שהזכיין לקח בסוף שנות ה-90 כדי להקים את הכביש, והוא מחזיר אותם

זהר פכט:  אנחנו כפופים לרשות הממונה חוצה ישראל ולהסכמים עם משרד האוצר וממשלת ישראל

זהר פכט:  כל הסכם שיוסכם על-ידי מדינת ישראל בשם הגופים וימומן על-ידה, אנחנו נעשה את המיטב בשיתוף הפעולה כדי ליישם אותו

זהר פכט:  לכן השאלה היא לא לנו לזכיין, אלא למדינת ישראל

שלום דנינו: השאלה אליכם כזכיין, גוף עסקי וולונטרי כחלק ממדינת ישראל בשעת חירום

שלום דנינו:  חשבנו שנתעלה קצת מעל העניין התקציבי

שלום דנינו:  אבל אם אתם מסרבים לבקשה הזאת נחפש דרכים אחרות

זהר פכט: אנחנו גוף עסקי שתורם מיליונים למטרות שונות גם בעתות מבצע חרבות ברזל ולאורך השנים

זהר פכט:  מה שאתם מבקשים פה זה לא וולונטריות אלא פתרון אמיתי למצוקה אמיתית של אנשי מילואים

זהר פכט:  כשאני הייתי בעבר איש מילואים הייתי מקבל ממשרד הביטחון בתור מ"פ קצובה חודשית או רבעונית של סלולר ודלק כי נסעתי - - - אני משוכנע שפתרון כזה יכול להיות

זהר פכט:  ככל שמשרד הביטחון ומשרד האוצר יצליחו לסכם הסדר ויצטרכו אותנו כזכיין לדעת מי נסע ומתי נוכל לספק את הנתון הזה

ועדת הכלכלה): בקיצור, התשובה שלילית

שלום דנינו: כן, ברור

שלום דנינו:       תציג את עצמך

שלום דנינו:  אתה הרגולטור?      

שמעון אברהם: אני סמנכ"ל זכיינות בחברת חוצה ישראל

שמעון אברהם:  אנחנו הרשות הממונה מטעם המדינה על זכייני כבישי האגרה

שמעון אברהם:  כל הסדר שיתקבל נסייע להוציא לפועל

שלום דנינו: אתה מתכוון כשאתה אומר "כל הסדר שיתקבל"?      

שמעון אברהם: אני מנסה להבין מה הבקשה כאן

שלום דנינו: הבקשה היא לפטור - -     

קריאה: בלי בקשות

שלום דנינו: בדיוק

שמעון אברהם: את רוצה להגיד?       

מיכל מרים וולדיגר: זה מאוד פשוט

מיכל מרים וולדיגר:  לפטור את האגרה של כביש 6 שזה אופטימלי ובוודאי שהם לא יצטרכו לשאת בקנסות, בפיגורים ובריביות על קנסות שנוצרו בגלל הצורך לנסוע מביתם לבסיס שבו הם משרתים וכמובן חזרה

שמעון אברהם: נתחיל מהקנסות

שמעון אברהם:  לא מחייבים קנס סתם

שמעון אברהם:  קנס מחויב על-פי חוק

שמעון אברהם:  ככל שהקנס מחויב בגלל פיגור בתשלום אני מציע שכל מי שמקבל הודעת קנס כזאת ויש לו איזושהי סיבה שהוא טוען שבגללה הוא לא יכול היה להיות זמין לתשלום הזה שיפנה אלינו

שמעון אברהם:  אנחנו ננסה לשבת עם הזכיינים ולבחון כל מקרה לגופו ולנסות לשכנע אותם

משה פסל: אבל יש פה בעיה שהיא לא כל מקרה לגופו

משה פסל:  אנחנו רוצים שמי שב-7 בחודש נסע ולא שאל שאלות ופשוט נסע על הכביש

משה פסל:  הוא, כמובן, בעזה – איך הוא יכול לשלם את הקנס? איך הוא יכול לדעת בכלל שיש לו הודעה? פשוט לפטור את כל מי שיש לו צו והתגייס

משה פסל:  זה הפתרון שרוצים להגיע אליו

שמעון אברהם: מאה אחוז

שמעון אברהם:  לכן אמרתי הסדר

שמעון אברהם:  שאלו אותי מה זה הסדר אז זה נקרא הסדר

שמעון אברהם:  אם יש מקרים פרטניים שמישהו חויב בקנס ויש לו איזושהי טענה, יכול לפנות ואנחנו ננסה לסייע לו

שמעון אברהם:  יש גם ועדת ערר שאפשר לפנות אליה

שמעון אברהם:  בראשה יושב מי שמכהן כשופט שלום וננסה לסייע

שמעון אברהם:  אם רוצים להגיע לפטור גורף, החזר אגרה גורף למי שמשתמש לאוכלוסייה מסוימת בתקופה מסוימת או לוותר לחלוטין על כל מיני חיובים אחרים צריך להגיע להסדר

שמעון אברהם:  ככל שיגיעו להסדר כזה אנחנו נסייע ליישם אותו

שלום דנינו: טוב

שלום דנינו:  בבקשה

אורי סביר: אני קצין ראשי מילואים ב', והייתי קצין מילואים ראשי הקודם

אורי סביר:  יש בדיחה בין המילואימניקים

אורי סביר:  בכניסה לכביש 6 כתוב: "כביש אגרה – הכניסה כרוכה בתשלום"

אורי סביר:  אז אנחנו צוחקים ואומרים – "הנסיעה למילואים כרוכה בתשלום"

אורי סביר:  זה דבר לא הגיוני

אורי סביר:  הצבא נותן החזרי דלק

אורי סביר:  אבל בשביל לתת את המספרים חייל שנוסע מהמרכז לצומת גולני מקבל החזר דלק בין 44 ל-35 שקלים על כל נסיעה

אורי סביר:  בכביש 6, רק הכביש בלי הבלאי והדלק עולה 31 שקלים

מיכל מרים וולדיגר: כל חייל מילואים מקבל החזר?      

אורי סביר: כל חייל מילואים מקבל החזר דלק

משה פסל: ללא כבישי אגרה

אורי סביר: ללא כבישי אגרה

אורי סביר:  אז רק שנהיה מצויים במספרים: חייל מילואים שנוסע מהמרכז לצומת גולני ומשם לרמת הגולן או לקריית שמונה מקבל החזר דלק של 44 שקלים רק על הנסיעה בכביש 6 ולא בקטע הצפוני

אורי סביר:  הוא משלם או 40 שקלים אם אין לו מינוי או 31 שקלים פסקל

אורי סביר:  חייל שנוסע מהמרכז לצאלים מקבל החזר דלק של 22 שקלים, ורק האגרה הזולה על כביש 6 היא 23, 28 או 32 שקלים

אורי סביר:  כלומר זה ממש להוציא כסף מהכיס

אורי סביר:  מערך המילואים מודה מאוד לכל נושא ההוקרה והתגמול

אורי סביר:  אבל לפני ההוקרה והתגמול לא צריך להוציא כסף מהכיס בשביל לצאת למילואים

אורי סביר:  זה מצב שהוא לא הגיוני, וגם במידה מסוימת זה גם מרגיז

אורי סביר:  קצין מטה שהוא חבר שלי והבסיס שלו ברמת הגולן, והוא משרת בעזה הוציא מתחילת המלחמה כ-900 שקל רק על כביש 6

שלום דנינו: יש לך עוד נתונים על סך-כול אנשי המילואים שנוסעים? למישהו יש מאגר הנתונים הזה רק להבין על איזה סכום אנחנו מדברים?      

מיכל מרים וולדיגר: שמעון אומר שאם יהיה הסדר תקיים, ואתה איש מילואים ואתה אומר שצריך

מיכל מרים וולדיגר:  מי זה ה"צריך" הזה? זה לא משרד הביטחון שיגיד, אוקיי, אני לוקח את זה על עצמי כמו שלקחתי את הדלק? הרי אם לקחתם על עצמכם לשלם את הדלק לאותם חיילי מילואים שנוסעים לבסיס שלהם עם המכוניות שלהם, אני מניחה שאתם יכולים להגיד שאתם לוקחים את זה על עצמכם

מיכל מרים וולדיגר:  מי זה ה"הם" האלה שיגיעו להסדר והחברה המתאימה תהיה מוכנה לקבל את זה?      

אורי סביר: מבחינתי מי שצריך זה המדינה

אורי סביר:  אני לא יודע אם זה כביש 6 או משרד הביטחון

אורי סביר:  אנחנו עסוקים בלהילחם – לא עסוקים בלחלק מי ישלם מה, אבל המצב הזה הוא לא סביר

מיכל מרים וולדיגר: לא התכוונתי שאתה ספציפית

שלום דנינו: חבר הכנסת פסל, בבקשה

משה פסל: אפשר לשאול תוך כמה זמן צריך לשלם את החשבונית של הכבישים מהרגע שהיא מגיעה בשביל להימנע מקנס? אם חייל נסע ומשרת בעזה ולא חזר הביתה יכול להיות שתגיע אליו חשבונית, הוא לא שילם אותה וכבר קיבל קנס בגלל שהוא לא יכול לשלם אותה מעזה?      

שלום דנינו: זה נכנס לדחיית מועדים?      

זהר פכט: תלוי אם אתה מנוי או מזדמן

משה פסל: עזוב, ברור לי שמנוי זה הוראת קבע

משה פסל:  מי שלא מנוי

זהר פכט: כ-30 יום

משה פסל: זאת אומרת בטוח יש חיילים שנסעו בכביש 6 וכבר קיבלו קנסות

מיכל מרים וולדיגר: מה זאת אומרת, "בטוח יש" – בגלל זה הגשתי

מיכל מרים וולדיגר:  ברור

שלום דנינו: בחוק דחיית מועדים גם אתם נכנסים משפטית לקטגוריה הזאת? לא? אז אולי זה גם נושא - -     

יבגני סובה: דחייה זה לא יעזור

שלום דנינו: קודם כול שתהיה דחיית מועדים לפני שמממנים למישהו

שלום דנינו:  לא רק קנסות, אפילו חשבונית התשלום אם אין לו הוראת קבע והוא צריך לשלם

שלום דנינו:       יעל שכטר, לובי 99, בבקשה

יעל שכטר-סיטמן: אנחנו תומכים במתן הפטור מתשלום בכבישי אגרה לאנשי המילואים

יעל שכטר-סיטמן:  לדעתנו, נכון שהמדינה תקל על אותם אנשי המילואים ונשות המילואים שנאלצים לקחת את רכבם לבסיסים המרוחקים בידיעה ברורה שהתחבורה הציבורית הקיימת כיום אינה מספקת

יעל שכטר-סיטמן:  אנחנו, אגב, פנינו לשר הביטחון בבקשה שיפעל לפי סעיף 8 בחוק כבישי האגרה

יעל שכטר-סיטמן:  זה סעיף שמסמיך אותו לחתום על צו מידי שפוטר את המילואימניקים מתשלום בכבישי האגרה

יעל שכטר-סיטמן:  זה כפוף לאישור שרת התחבורה ושר האוצר

יעל שכטר-סיטמן:  מדובר בפתרון פשוט  מאוד ליישום אבל גם נכון ומוסרי, ואנחנו מבקשים לשר לחתום על הצו בהקדם

אורי סביר: נדמה לי שזה רק לשבוע וצריך לחדש את זה כל פעם

קריאה: ניתן להאריך את זה מעבר לשבוע

יעל שכטר-סיטמן: ניתן להאריך

משה פסל: אני שואל את דרך ארץ – אם היו מסכמים פה שכל חייל שמגיש את הצו, לפחות מהקנס אתם צריכים לפטור אותו

משה פסל:  זה לא קשור לוולונטרי, זה א'-ב' של דרך ארץ

זהר פכט: מאז תחילת חרבות ברזל הגדרנו כמה אוכלוסיות רגישות, ביניהן אנשי מילואים

זהר פכט:  אנשי מילואים שפונים למרכז שירות לקוחות של חברת ההפעלה, אנחנו עושים ככל שאנחנו יכולים ללכת לקראתם בעיקר בנושא הקנסות והריביות

שפרה שחר: מה זה אומר?      

שלום דנינו: כוחות הצלה כמו כיבוי אש, משטרה מחויבים בתשלום?      

זהר פכט: כן

מיכל מרים וולדיגר: כולם מחויבים

שלום דנינו: אין פטורים

שמעון אברהם: בכביש 6 אין פטורים בכלל

שמעון אברהם:  לא קיים מושג כזה

שלום דנינו: חבר הכנסת יבגני סובה, בבקשה

יבגני סובה: יש לי הצעה טכנית

יבגני סובה:  אני לא יודע איך אנחנו מתקדמים בדיון הזה, אבל אנחנו צריכים לקבל נתונים

יבגני סובה:  אנחנו כבר שלושה חודשים מאז תחילת המלחמה אז צריך לראות את הסכום ואז עם הנתונים והסכום אפשר לבוא לאוצר

יבגני סובה:  הוועדה צריכה לתת פתרון

יבגני סובה:       דבר נוסף – אפשר לחלק

יבגני סובה:  אלה שיש להם מנויים יודעים מי עבר

שלום דנינו: אבל הם לא יודעים אם הם בשירות מילואים

יבגני סובה: אם נצא עכשיו בקריאה שכל מי שנמצא במילואים וקיבל קנס, אתם מבקשים לפנות אליכם עד השלב שנפתור את זה מול האוצר או מול משרד הכלכלה או כל מי שצריך לתת את השיפור הזה

יבגני סובה:  אז קודם כול שאנשים יידעו שיש להם הגנה

יבגני סובה:  תחשבו שיש עכשיו בן אדם נמצא שלושה חודשים בדרום, מקבל דוח, חוזר הביתה ורואה את זה והוא מתוסכל

יבגני סובה:  אם הוא עשה את זה כמה פעמים בלי לחשוב זה משפיע עליו לרעה

יבגני סובה:  אז קודם כול צריך נתונים

מיכל מרים וולדיגר: ככל שאפשר להוציא

יבגני סובה: שנית, אני לא יודע עד כמה אפשר להגיע לעמותה שלכם

יבגני סובה:  גם אתם צריכים לתת נתונים כמה שילמתם על נסיעות לצורכי מילואים

יבגני סובה:  כמו שבצבא יש קצין רכב ואין דבר כזה שאתה לוקח רכב בלי שאתה יודע מי נוהג ברכב

יבגני סובה:  אותו דבר

יבגני סובה:       בוועדת חוץ וביטחון קיימנו דיונים בנושא הרכבים לצורך שירות צבאי

יבגני סובה:  שם זה מסודר – אנחנו יודעים איזה כלים הולכים לצבא, איזה כלים הצבא יכול לגייס

יבגני סובה:  הכול מסודר

יבגני סובה:  אלה דיונים סגורים שלא מפרסמים לציבור כמות, מקום, יחידות וכולי

יבגני סובה:  כך גם אתם – תגישו לצבא את הנתונים המדויקים ותביאו ליושב-ראש הוועדה ואז אפשר יהיה לראות על איזה סכום מדובר – 10 מיליון, 100 מיליון, מאות אלפים? לאחר מכן אני מציע שתבואו לציבור ותגידו שמי שב-7 באוקטובר זרק הכול ונסע לדרום – בכלל, לדעתי, לא צריך לחייב אותו על הדבר הזה

יבגני סובה:  7 באוקטובר זה יום שהמלחמה התחילה, זה יום כיפור

יבגני סובה:  אני הייתי שוקל לבדוק את האופציה לבטל לגמרי את התשלום כי האירוע הזה הוא פעם בחמישים שנה

יבגני סובה:  אז גם בעניין הקטן הזה שזה 60, 70 שקל – יש כאלה ששכחו מזה

יבגני סובה:  חייבו אותם באשראי והם שכחו וזהו, לא מעניין אותם

יבגני סובה:  אבל זה יהיה מסר לאנשים שביום נורא כזה הם ירדו לדרום ופתאום הם מקבלים דרישת תשלום

יבגני סובה:  זה עניין של נראות

מיכל מרים וולדיגר: אני מסכימה עם יבגני

מיכל מרים וולדיגר:  אני רוצה לקרוא לכם מכתב שקיבלתי שכתב חייל מילואים לדרך ארץ ושלח אליי: "ב-7 באוקטובר גויסתי בצו 8

מיכל מרים וולדיגר:  החטיבה שלי מגויסת בצפון הארץ

מיכל מרים וולדיגר:  זה עתה קיבלתי מכם חשבונית"

מיכל מרים וולדיגר:  זה מכתב שהוא כתב לכם כדי שלפחות תמחקו לו את הקנס

מיכל מרים וולדיגר:  "זה עתה קיבלתי מכם חשבונית על סך 554

מיכל מרים וולדיגר: 39 שקלים עבור נסיעות ברכבי

מיכל מרים וולדיגר:  כל הנסיעות הללו היו נסיעות מביתי לבסיס ובחזרה

מיכל מרים וולדיגר:  עקב נסיבות יוצאות דופן אלו אני מבקש מכם שתיתנו לי את ההנחה על הנסיעות הללו

מיכל מרים וולדיגר:  עבור כל נסיעה לבסיס וחזרה אני משלם מכיסי תשלום נכבד על הדלק, כ-250 שקלים

מיכל מרים וולדיגר:  עתה גיליתי שעליי לשלם עוד עבור האגרות, בין 60 ל-70 שקל בכל פעם

מיכל מרים וולדיגר:  החיובים הגיעו אליי רק עתה באיחור ולכן עליי להוסיף עוד סכום על הקנס

מיכל מרים וולדיגר:  שילמתי היום את כל החובות

מיכל מרים וולדיגר:  אולם בהמשך לשיחה עם המוקדנית שלכם נאמר לי כי מצפים לי חיובים נוספים בדרך

מיכל מרים וולדיגר:  אני מגויס כבר למעלה מ-80 יום למילואים ואני חייב להיעזר בכביש 6"

מיכל מרים וולדיגר:  בקיצור, הוא כותב כאן את כל ההיסטוריה

מיכל מרים וולדיגר:  הוא קיבל מכם מייל שלפיו, כמו שאמרה פה יעל, אתם פניתם לשר הביטחון ולשרת התחבורה ואתם רוצים שיהיה פטור, אבל כל עוד אין פטור עליו לשלם את החשבונית בזמן, ואם לא יהיה לו קנס והוא ישלם גם את הקנס

מיכל מרים וולדיגר:  הוא שלח לי גם את התשובה שלכם

מיכל מרים וולדיגר:  זה מקומם, מעצבן, לא ראוי, לא נכון

מיכל מרים וולדיגר:  אני יודעת שסביב השולחן הזה יושבים כמה גורמים, אבל צריך לתת לזה את הפתרון בלי לזרוק את זה כל פעם למישהו אחר, ובסוף החיילים יצטרכו לשלם גם את הקנסות וגם את האגרות

שלום דנינו: דרך ארץ, אני רוצה לדייק, בבקשה

שלום דנינו:  נעשה הפרדה בין תשלום האגרה בכביש 6 לבין הקנסות

שלום דנינו:  חברת הכנסת וולדיגר הסבירה בצורה מאוד ברורה

שלום דנינו:  אני מצפה שאת כל הקנסות מ-7 באוקטובר תעצרו

שלום דנינו:  אתם מבטלים את הקנסות ומשאירים רק את הקרן של האגרה

זהר פכט: אנחנו זכיין אחד מתוך מספר זכיינים

זהר פכט:  אני מדבר בשם דרך ארץ אבל יש עוד שני זכיינים נפרדים סביב השולחן

שלום דנינו: דבר רק בשמך

שלום דנינו:  נתמקד

זהר פכט: אתם מדברים פה על מדינה שצריכה לדאוג לאזרחיה

זהר פכט:  אני מדבר כאזרח

זהר פכט:  קודם כול, רוב השאלות מה עושים עם הקרן ועם הפטור היא לא לפתחה של דרך ארץ, אלא לפתחם של משרדי הממשלה הנכבדים, והממשלה צריכה לעסוק בזה

שלום דנינו: אנחנו נכניס את זה לסיכום הדיון

שלום דנינו:  הבנו שלא נוכל לקבל מכם אפילו לא הנחה מיוחדת ושאתם גוף עסקי

שלום דנינו:  ברורה לנו העמדה העסקית שלכם

שלום דנינו:  עכשיו אנחנו מדברים בנוגע לקנסות, ואני מבקש שתיתן לנו תשובה ישירה בעניין הקנסות

זהר פכט: אני רוצה להשלים את דבריי: אנחנו תחת הסכם זיכיון עם מדינת ישראל

זהר פכט:  אנחנו לא יכולים לתת פטור

זהר פכט:  זה לא שאנחנו נמנעים, אנחנו לא יכולים לתת

זהר פכט:  זה הכול להחלטת המדינה – מה היא רוצה לעשות בין המשרדים השונים

שלום דנינו: סליחה, גם אותך אני לא מצליח להבין

שלום דנינו:  פעם שלישית אני מנסה להתמקד בשאלה של הקנסות

שלום דנינו:  הבנתי שאתם גוף עסקי נפרד

זהר פכט: תודה

זהר פכט:  לגבי הקנסות, כפי שאמרתי בתחילת דבריי – אנחנו כבר עושים את הדברים האלה

זהר פכט:  אנשי מילואים שפונים אלינו עם קנסות אנחנו מתייחסים לכל מקרה לגופו ובאים לקראתם

זהר פכט:  יש מקרים שונים כפי שחברת הכנסת וולדיגר אמרה, ואנחנו נפתור את זה

זהר פכט:  כלומר התחלנו את התהליך כבר בתחילת המלחמה

זהר פכט:  חיילי מילואים שפונים אלינו בבקשה להנחות על קנסות או על ריביות שנצברו – אנחנו שוקלים את זה

שלום דנינו: סליחה, מה זה "שוקלים"?      

שפרה שחר: מה זה פרטני? כל מי שבמילואים - - -     

שלום דנינו: סליחה, בבקשה

שפרה שחר: סליחה

שלום דנינו: אנחנו רוצים לקבל תשובה ברורה שתהיה על דעתכם

שלום דנינו:  כל חייל מילואים שפונה אליכם ויש לו קנסות וריביות – הם מבוטלים וחוזרים לסכום הקרן

שלום דנינו:  האם אנחנו יכולים לקבל את ההתחייבות שלכם לנושא הפעוט והקטן הזה?      

זהר פכט: אנחנו נמשיך ונפעל כפי שעשינו

זהר פכט:  אנחנו נותנים הנחות ופוטרים מקנסות

זהר פכט:  צריך לזכור שהנושא מורכב

שפרה שחר: בקיצור, התשובה היא לא

זהר פכט: זה שאת כל הזמן שולחת לי אמרות כנף מהצד זה נחמד

זהר פכט:  אבל אנחנו עושים את זה

שלום דנינו: תדבר אליי, בבקשה

זהר פכט: בנושא הקנסות והריביות, כפי שכבר התחלנו וכפי שחברת ההפעלה שלנו עושה – אנחנו שומעים אנשי מילואים, מבקשים אישורים על מילואים ועל נסיעות וכשאנחנו רואים שזה נכון אנחנו נותנים את זה

משה פסל: מה אתם נותנים – ביטול של הקנס לגמרי?      

זהר פכט: ביטול של הקנסות, נכן

שלום דנינו: אפשר לרשום בפרוטוקול שכל חייל מילואים שפונה אליכם - -     

זהר פכט: זה לא אמרתי

זהר פכט:  זה תלוי במאפיינים

זהר פכט:  כי אם אותו חייל השאיר את הרכב בבית והרכב נסע בנסיעות בשם המשפחה - -     

שלום דנינו: אז אתה תבדוק במצלמה אם זה הוא או לא הוא?      

זהר פכט: אז אני צריך גם את שיתוף משרד הביטחון שאותו איש מילואים שיגיד שהוא היה במילואים - -      

שלום דנינו: אני רוצה להבין – אז עד שאתה לא מברר שזה הוא שנסע באוטו ועד שאתה לא מסתדר עם משרד הביטחון ומקבל הוכחות שזה הוא אז זה לא יבוטל? זה יהיה הסטטוס?      

מיכל מרים וולדיגר: אני לא רוצה שחייל יקבל במייל מה שהוא שלח לי

מיכל מרים וולדיגר:  הוא שלח לך, הוא כתב, אתה קורא אותו

מיכל מרים וולדיגר:  אנחנו יכולים לצאת מנקודת הנחה שכולם רמאים

מיכל מרים וולדיגר:  אני לא רוצה לצאת מנקודת ההנחה הזאת

מיכל מרים וולדיגר:  הבן אדם כותב במייל שהוא נסע למילואים, נותן את הנקודות מתי הוא נסע ואיפה הוא משרת – הקראתי חלק מהמכתב

מיכל מרים וולדיגר:  אני לא רוצה שהוא יקבל במייל "אנחנו מתאמצים, אבל כל עוד לא נקבל ממשרד התחבורה וכולי – אתה צריך לשלם בזמן, ואם לא תשלם בזמן יהיה קנס"

מיכל מרים וולדיגר:  אני לא רוצה שזאת תהיה התשובה שהוא יקבל

שלום דנינו: מיכל, אני רוצה לעשות הפוך – שכל חייל מילואים שמצהיר בפניכם שהוא חייל מילואים ונסע ברכב יהיה פטור מריבית ומקנסות

שלום דנינו:  אם אתה תמצא לנכון לבדוק שהוא לא הוא נסע אז תהיה מורשה לטפל בו, לתבוע אותו, להוסיף לו את הקנסות ככל שתרצה

שלום דנינו:  אנחנו יכולים להסכים על זה, דרך ארץ? שנתקדם בדיון

שלום דנינו:  אנחנו לא יכולים להיתקע

זהר פכט: אנחנו צריכים לראות את היקף הנתונים ממשרד הביטחון: כמה אנשי מילואים, באיזה ימים הם נסעו

שלום דנינו: חבר הכנסת ביטן, אני צריך מהניסיון שלך

שלום דנינו:  אני לא מצליח להתקדם בנושא הזה

שלום דנינו:  האם אנחנו יכולים בסמכות הוועדה להחליט יחד עם הגוף המשפטי שלנו שאנחנו נחייב את כביש 6 לקבל את זה?      

מיכל מרים וולדיגר: כבוד היושב-ראש, אני גם מציעה שאנחנו נלחץ גם על שרת התחבורה מירי רגב

מיכל מרים וולדיגר:  אין תחבורה ציבורית שיכולה להגיע לבסיסים, ולכן היא כשרת תחבורה, שר האוצר ושר הביטחון יחתמו על הצו הזה וייתנו פטור ונגמר האירוע

מיכל מרים וולדיגר:  אני רואה שכולם פה תמימי דעים

ועדת הכלכלה): אני מציע ישיבת המשך בעוד שבוע

ועדת הכלכלה):  עד אז תבררו את הנתונים

ועדת הכלכלה):  אני מבקש שתשבו יחד עם משרד התחבורה, החברה המפקחת והזכיינים להסדיר את העניין הזה

שלום דנינו: ונציג החשב הכללי שעוד לא שמענו אותו פה וגם דרך ארץ

שלום דנינו:  תיקחו לתשומת לבכם את מה שאנחנו ממליצים עליו ומבקשים

שלום דנינו:  אם זה לא יהיה ברמה של בקשה אנחנו נצטרך לדרוש את זה

שלום דנינו:  לכן כדאי שזה יבוא מצדכם

שלום דנינו:  הבקשה לא גדולה אחרי שהבנו שאתם עסק עסקי ומהדוחות אני רואה, שברוך השם המצב לא רע שם – אתם לא כאלה מסכנים

שלום דנינו:  תסלח לי על ההערה הזאת

שלום דנינו:       בבקשה, שי ששתיאל מהחשב הכללי

שי ששתיאל: אני ממרכז תשתיות ופרויקטים בחשב הכללי

שי ששתיאל:  אני אפתח ואגיד שגם אני שירתי במילואים שלושה חודשים

שי ששתיאל:  חזרתי רק בשבוע שעבר

משה פסל: נסעת בכביש 6?      

שי ששתיאל: נסעתי גם בכביש 6

מיכל מרים וולדיגר: אנחנו מודים לך

משה פסל: תודה רבה על השירות

שי ששתיאל: תודה

שי ששתיאל:       יש מנגנונים שכבר קיימים היום בצבא

שי ששתיאל:  דיברנו על המנגנון של החזר הוצאות על נסיעות

שי ששתיאל:  אלה מנגנונים פשוטים שכבר עובדים

מיכל מרים וולדיגר: השאלה אם חיילים מודעים לזה

מיכל מרים וולדיגר:  החיילים שכתבו לי אומרים לי – אנחנו גם משלמים דלק וגם אגרה

מיכל מרים וולדיגר:  אז אולי הם בכלל לא מודעים לזה שהם יכולים לקבל החזר על דלק?       

שי ששתיאל: מהניסיון שלי במילואים זה מתחלק למשרתי מילואים בבסיסים פתוחים בבסיסים סגורים

שי ששתיאל:  מי שמשרת בבסיס פתוח מקבל החזרי נסיעות, ומי שבבסיס סגור מקבל קצת יותר בתשלום עצמו

שי ששתיאל:  חוץ מזה היה גם מענק הוצאות אישיות

שי ששתיאל:  גם בתחילת המלחמה וגם עכשיו יש מענק הוצאות אישיות מוגדל שמשרתי המילואים קיבלו בעקבות השירות בצו 8

יבגני סובה: אבל זה לא לפי ההוצאות

יבגני סובה:  מענק מקבלים כולם

משה פסל: אבל יש פה בעיה מובנית

משה פסל:  יש פה אנשים ללא מינוי שנסעו ולא היו להם זמן ואפשרות לשלם על הנסיעה אם אין להם מינוי

משה פסל:  לכן בהכרח הם יקבלו קנס

שלום דנינו: הנושא של הדיון הוא פטור מתשלום האגרה – זאת הצעת החוק

שלום דנינו:  אנחנו התגלגלנו גם לנושא השני של קנסות שעליו נקיים דיון נוסף תוך שבוע

שלום דנינו:  שי, אם אתה יכול להתמקד, בבקשה ממך, אם אתה רוצה להציע לנו דרך אחרת לממן את התשלום הזה של אנשי המילואים מצד המשרד של החשב ולא דרך משרד הביטחון

שי ששתיאל: זה בדיוק העניין, שאם עכשיו נייצר עכשיו מנגנונים חדשים זה ייקח המון זמן לפתח את המנגנונים האלה, לוודא מי נסע, מי לא נסע, על מי מחזירים, על מי לא מחזירים, כמה זמן שירת

שי ששתיאל:  זה מאוד קשה לפתח את המנגנונים האלה

ועדת הכלכלה): הוא מציג צו גיוס ונגמר הסיפור

ועדת הכלכלה):  מה הבעיה?      

אורי סביר: זה הרבה יותר פשוט

שי ששתיאל: מצד שני יש מנגנון שכבר קיים

שי ששתיאל:  משרת מילואים שנוסע ויודעים מאיפה הוא יצא, לאן הוא הגיע, מה החזר ההוצאות שהוא אמור לקבל בין על דלק ובין על דברים אחרים

שי ששתיאל:  אפשר להתלבש על המנגנון הקיים הזה

שלום דנינו: אתם תהיו מוכנים לממן את זה?      

ועדת הכלכלה): בעוד שבוע שיבוא ויגיד לנו

שי ששתיאל: אני לא מה הנתונים עדיין אז אני לא רוצה להגיד סתם

ועדת הכלכלה): יש לכם שבוע ימים להסדיר את העניין הזה

שלום דנינו: תבוא עם הצעה

שי ששתיאל: זה יהיה נכון יותר שזה יהיה במנגנון של החזר הוצאות שקיים כבר היום במדינה

שלום דנינו: ועם החלק המימוני תבוא מוכן בשבוע הבא

שלום דנינו:  בסדר?      

שי ששתיאל: אנחנו נשתדל להגיע עם נתונים

אורי סביר: המנגנון הקיים לא רלוונטי ולהגיד שבשביל זה קיבלנו מענק הוצאות אישיות גם בשביל לשלם על כביש 6 זה גובל בחוצפה

שפרה שחר: לממן את דרך ארץ

שי ששתיאל: זה לא לממן את דרך ארץ, סליחה

שי ששתיאל:  אני חייב להגיד פה משהו - -      

שפרה שחר: כאילו מי שמשרת מילואים גם מתעשר על-ידי המענקים האלה ונשאר לו גם עודף לממן את זה

שי ששתיאל: אני ממש לא התעשרתי

שפרה שחר: זה ממש ביזיון

שי ששתיאל: - - - זה באמת לא הגיוני כל הערות הצד האלה

משה פסל: אפשר להציע הצעה?      

שלום דנינו: רק תן לקצין המילואים להשלים את ההערה שלו לגבי המנגנון

אורי סביר: המנגנון היום לא רלוונטי וכדי לשלם באמת למי שנסע בכביש 6 – הנתונים קיימים

אורי סביר:  אפשר להוריד את המספרים האלה - -     

זהר פכט: לנו אין הנתונים

זהר פכט:  אנחנו חייבים את הנתונים מכם

אורי סביר: מספר רכב

זהר פכט: אבל מי היה במילואים?     

אורי סביר: זאת בדיוק ההצעה שלי

אורי סביר:  אם אתם יכולים לתת מספרי רכב ומספרי תעודות זהות - -     

משה פסל: אין להם מושג

קריאה: אתה צריך לתת

שלום דנינו: אפשר לעשות ההפך, קצין מילואים

שלום דנינו:  דרך ארץ מציעים נכון – זה צריך להיות הפוך – אתה יודע למי אתה נותן את דמי הנסיעה של הדלק

מיכל מרים וולדיגר: לא נכון

מיכל מרים וולדיגר:  אני מסכימה איתו

מיכל מרים וולדיגר:  הרי איך אתם שולחים לי? אני נוסעת בכביש 6 כמזדמנת - -     

זהר פכט: אני לא יודע אם את במילואים

שלום דנינו: מיכל, מיכל, שנייה

קריאות: - - -     

שלום דנינו: מיכל, אם קצין המילואים מעביר את הרשימה של כל אותם רכבים שמקבלים דמי שימוש – לא בטוח שהם נוסעים בכביש 6, אבל מתוכם הם יחפפו אותם

שלום דנינו:  זאת תהיה נגזרת וזה בסדר

שי ששתיאל: נכון

שי ששתיאל:  זה מנגנון שכבר קיים ויהיה הכי קל לעבודה

שלום דנינו: זה יהיה יותר פשוט, מיכל

אורי סביר: זה לא משנה אם A מעביר ל-B או B מעביר ל-A

אורי סביר:  בסוף יש נתונים ואפשר לדעת מי היה מחויל ולתת לו פטור

שלום דנינו: בדיוק

שלום דנינו:  חבר הכנסת משה פסל, מה ההצעה שלך?      

משה פסל: אם לא יהיה פתרון בחקיקה באופן כללי היה לי מתאים שמשרת מילואים ייסע חינם בכבישי אגרה

משה פסל:  זה מתאים לי ובטח מתאים לרוב האנשים

שלום דנינו: אבל יש פה - - -     

משה פסל: אני מבין שצריך להוסיף את זה לתנאי המכרז הבא אבל זה משהו שאפשר לחשוב עליו בעתיד

שלום דנינו: בכוחות הצלה, בזק"א שנוסעים על הכביש להציל חיים

מיכל מרים וולדיגר: אבל המדינה צריכה לשאת בזה, לא כביש 6

משה פסל: אבל חברה פרטית ניגשת למכרז על סמך תנאי המכרז

משה פסל:  אם נוסיף בתנאי המכרז הבא שמשרתי מילואים, שהם לא אוכלוסייה ענקית, ייסעו חינם בכביש 6 זה נשמע לי דבר סופר הגיוני

שלום דנינו: מתי יסתיים המכרז של דרך ארץ?      

מיכל מרים וולדיגר: ב-2028

טל לבקוביץ: אדוני, אנחנו לא היחידים, יש עוד כמה כבישי אגרה

שלום דנינו: אתם הכביש הראשי, אתם המשמעותיים

שלום דנינו:  אחריכם כולם יבואו

יבגני סובה: זה כולל החלק הצפוני או לא או שאתם לא קשורים לחלק הצפוני?      

זהר פכט: בחלק הצפוני יש זכיין אחר

יבגני סובה: אז יש גם נתיב מהיר, נכון? בחלק הצפוני יש גם מנהרות הכרמל, נכון?      

שלום דנינו: אחריכם כולם יבואו

שלום דנינו:  מה שיהיה נכון לכביש 6 יהיה נכון לכבישי אגרה אחרים

יבגני סובה: דרומה מאשדוד אין תשלום, אז זה כבר טוב, לפחות

יבגני סובה:       אני מתחבר לדברים שלך שאתם לא וולונטריים

יבגני סובה:  אני לא חושב שצריך לדרוש ממך לעשות משהו וולונטרי

יבגני סובה:  זאת לא הייתה ההצעה

יבגני סובה:  אני, קודם כול, דורש מהמדינה; שהמדינה תקבל את הנתונים ותראה כיצד ניתן לסייע במסגרת המענקים, התכניות וההצעות שאתם עושים

יבגני סובה:      דבר שני, מה שאני מבקש ממך – היו פה דיונים על הבנקים

יבגני סובה:  ישבו פה נציגים של הבנקים שאמרו שהם מוכנים לספוג מאות שקלים של הוצאות בשביל לדחות משכנתה ולדחות תשלומים

יבגני סובה:  ככה זה כי המדינה במלחמה

יבגני סובה:  לכן צאו מהפרדיגמה

יבגני סובה:  תסתכלו, תראו

יבגני סובה:  תאמין לחיילי המילואים, סמוך עליהם

קריאה: מהלך שיווקי נכון

יבגני סובה: אני גם לא מסכים עם המשפט שאולי המשפחה השתמשה ברכב שלו בזמן שהוא במילואים

יבגני סובה:  אז מה

יבגני סובה:  גם כשהוא במילואים מותר להם להשתמש ברכב

יבגני סובה:  אולי הם באו אליו לדרום להביא לו אוכל? מאיפה אתם יודעים? אתם יודעים כמה אנשים התנדבו באותו יום וגם אחר כך? שבועות שלמים התנדבו

יבגני סובה:  היו גם אנשים שהתנדבו להגיע לבסיסים, למקומות הכינוס

יבגני סובה:  הרבה מאוד אנשים עשו את זה ולא חשבו שאיבדו יום עבודה ולקחו חופשה

יבגני סובה:       דבר אחרון: חברי הכנסת בסוג של ניגוד עניינים כי חברי כנסת משתמשים בכביש 6

יבגני סובה:  הכנסת משלמת על כביש 6

יבגני סובה:  על הנתיב המהיר לא, התחילו לחייב אותנו עליו

יבגני סובה:  אני רואה שבשכר על הנתיב המהיר מורידים לנו

יבגני סובה:  על הנתיב המהיר – 8 שקלים אחר הצהריים

יבגני סובה:  כמה פעמים נסעתי כי מיהרתי וחסכתי שלוש דקות

יבגני סובה:  ראיתי שזה ירד לי

שלום דנינו: יבגני, בעיות אישיות אחר כך

יבגני סובה: זה לא בעיות אישיות

שלום דנינו: בוא נתרכז בכבישי האגרה

יבגני סובה: שלום, תן לי שנייה

משה פסל: אם יש ניגוד עניינים אז הדיון נפסל?      

יבגני סובה: לא

יבגני סובה:  אני אומר שלחברי כנסת קל לדבר כי חברי כנסת מקבלים את זה מהכנסת

יבגני סובה:  ועדיין אנחנו מייצגים את הציבור - -     

ועדת הכלכלה): שליש אתה מקבל

יבגני סובה: אה, אוקיי

יבגני סובה:       אנחנו  מייצגים את האנשים

יבגני סובה:  מתוך הפניות של אנשים בא הרעיון של הצעה לדיון מהיר

יבגני סובה:  לכן אני מבקש שבשבוע הבא תבואו עם דברים קונקרטיים – גם האוצר וגם מהצבא

יבגני סובה:  תביאו נתונים ואז יהיה לנו קל יותר להחליט מה אנחנו עושים

שלום דנינו: יבגני, תודה רבה

שלום דנינו:  אנחנו צריכים לסיים

יעל שכטר-סיטמן: אבל אם אנחנו רוצים לטפל בבעיה השורשית שמדובר בתשלום שהמילואימניקים משלמים כבר היום על נסיעה בכבישי האגרה, הצו שחותם עליו שר הביטחון פותר את זה מידית

יעל שכטר-סיטמן:  הנתונים זה מבורך גם בנושא הקנסות - -     

מיכל מרים וולדיגר: זה מה שאמרתי, ששר הביטחון יחד עם שר התחבורה ושר האוצר צריכים לחתום

יעל שכטר-סיטמן: המשרדים מגלגלים אחריות מאחד לשני, ועוד שבוע לא יפתור את זה

יעל שכטר-סיטמן:  אנחנו צריכים לעשות את זה עכשיו

יעל שכטר-סיטמן:  מדובר בצו בחתימה של שר הביטחון שאפשר - - -     

משה פסל: לכמה זמן הצו תקף?      

יעל שכטר-סיטמן: לשבעה ימים ואפשר להאריך

משה פסל: אבל אפשר להפעיל רטרואקטיבית?      

יעל שכטר-סיטמן: על הקנסות לא

משה פסל: אז אי אפשר להפעיל אותו רטרואקטיבית אז מה הוא עוזר?      

מיכל מרים וולדיגר: לכן היא אומרת – מהרגע הזה ואילך

יעל שכטר-סיטמן: מילואימניק שייסע מחר בכביש 6 יהיה פטור

משה פסל: אבל אנחנו רוצים לפתור את הבעיה העיקרית של אלה שנסעו כל שלושת החודשים האלה ואפילו לא הייתה להם הזדמנות לשלם את התשלום של הקנס

מיכל מרים וולדיגר: לצערי הרב, המלחמה לא נגמרת היום

יעל שכטר-סיטמן: - - - הפתרון אבל הבעיה קיימת גם עכשיו

יעל שכטר-סיטמן:  זה צו שיפתור את זה כרגע

יעל שכטר-סיטמן:  בוא נדבר גם על הקנסות

משה פסל: שלום, לגבי הצו, זה נכון – אי אפשר להפעיל אותו רטרואקטיבית, אפשר להפעיל אותו רק מעכשיו והלאה

משה פסל:  לדעתי, צריך פנייה מהוועדה לשר הביטחון

שלום דנינו: בדיוק את זה אנחנו מדסקסים – אם הנציגים של השרים האלה יכולים לבוא בשבוע הבא לדיון

שלום דנינו:  בבקשה, ד"ר חנוכה

עידית חנוכה: נציגים - - - נמצאים כאן

עידית חנוכה:  אפשר לקרוא להם לעשות חשיבה במשרד ולבוא עם תשובה בתוך שבוע

עידית חנוכה:  מדובר בהצעה לסדר יום

עידית חנוכה:  בסיכומה ניתן להניח מסקנות על שולחן הכנסת שקוראות לשרים לעשות כן

מיכל מרים וולדיגר: נכון

מיכל מרים וולדיגר:       עם מעטפת של תשעה מיליארד שקל זה סכום זניח

מיכל מרים וולדיגר:  זה כמו קוץ שיש לנו בנעל וזה מעצבן

מיכל מרים וולדיגר:  זה לא סכום גרנדיוזי, כמה שזה לא יהיה

מיכל מרים וולדיגר:       שי, גם אם אין לי נתון זה לא סכום בשמים

מיכל מרים וולדיגר:  זה נראה לי בסיסי

מיכל מרים וולדיגר:  זה מעצבן, זה לא נכון, זה מוריד את רוח הלחימה של החיילים, זה מציק להם

מיכל מרים וולדיגר:  לא נראה לי שאי אפשר לעשות את זה

שלום דנינו: מיכל, אנחנו נפגשים פה בעוד שבוע לדיון נוסף

שלום דנינו:  בסדר?      

מיכל מרים וולדיגר: אוקיי

שלום דנינו: מי עוד רוצה לומר משהו?      

שמעון אברהם: אני, בבקשה

שמעון אברהם:  חברת הכנסת וולדיגר הקריאה תשובה שקיבל חייל במילואים ובאו בטענה לזכיין

שמעון אברהם:  לדעתי, התשובה הזאת לא יצאה מזכיין דרך ארץ, היא יצאה מפניות הציבור של חברת חוצה ישראל שמייצגת את המדינה

שמעון אברהם:  לכן הטענה היא למדינה

שלום דנינו: משהו נוסף? בבקשה

שפרה שחר: כן

שפרה שחר:  בשלהי צוק איתן העמותה שלי התעסקה בכ-400 פניות של לוחמים

שפרה שחר:  כשהם יצאו וניסו להוציא 50 שקל בכספומט הם ראו שהחשבון שלהם עוקל, והיה פה שומו שמים

שפרה שחר:  עכשיו אנחנו נמצאים שכולם יסכימו איתי שהוא הרבה יותר גדול מצוק איתן

שפרה שחר:  בישראל יש הרבה חברות עסקיות שמיד ביום הראשון של המלחמה בדקו את עצמן איך הן יכולות לעזור ולהקל - - - לא מבינים את האירוע

שלום דנינו: לא, סליחה

שלום דנינו:  דיברנו על זה, מיצינו את העניין

שפרה שחר: אבל זאת הייתה צריכה להיות יוזמה שלהם

שלום דנינו: אני ביקשתי, שמעתי

זהר פכט: סליחה, זה מה שעשינו אם לא אמרתי

שלום דנינו: סליחה, חברים

זהר פכט: רק להבהיר: דרך ארץ עשתה את מה שאת אומרת מיד עם פרוץ המלחמה

זהר פכט:  עצרנו את כל הליכי הגבייה

זהר פכט:  על מה את מדברת?      

טל לבקוביץ: ותרמנו מיליוני שקלים

זהר פכט: על מה את מדברת? תבדקי - - -     

משה פסל: זה חשוב מה שאתה אומר

משה פסל:  זאת אומרת, אין הליכי גבייה נגד

זהר פכט: בחודש הראשון עשינו עצירה כדי להבין מה קורה

משה פסל: אבל אנשים נלחמו לא חודש אחד – שלושה חודשים

זהר פכט: אני דיברתי על החודש הראשון

שלום דנינו: אנחנו מסכמים שבשבוע הבאה אתם, דרך ארץ ושאר הזכיינים, ואנחנו נדבר על הדבר הזה – איך ממשיכים את החודש

שלום דנינו:  אני הולך לקראת סיום הדיון

שלום דנינו:  בסדר? אני רוצה לאפשר לאיש זק"א צבי חסיד

שלום דנינו:  אתה רוצה להגיד משהו?      

צבי חסיד: קודם כול, הדיון חשוב

צבי חסיד:  יש גם לי בן במילואים כבר 100 ימים אז יש לי נגיעה לעניין

צבי חסיד:  אבל אני רוצה להעלות את העניין של אנשי זק"א

צבי חסיד:  הזכרת את זה במילה אחת: האבסורד הזה שמתנדב יוצא לטפל בתאונה בכביש 6, בכביש עצמו, כדי לפנות את הכביש ולאפשר לאנשים לנסוע שם, וצריך לשלם את האגרה של כביש 6 – זאת הזדמנות להסדיר את כל הנושא הזה

צבי חסיד:  זה שזה לא הוסדר מראש זאת באמת בעיה

צבי חסיד:  עכשיו דיברו על אגרת העומס שרוצים לעשות בתל-אביב, והעלו את הנושא שגופי הצלה מתנדבים שנכנסים לעיר לא ישלמו את האגרה הזאת

צבי חסיד:  כביש 6 חייב להיות באותו הסדר

שלום דנינו: מר חסיד, אני מופתע כמוך שכוחות הצלה משלמים דמי אגרה, בטח כולל אנשי זק"א שרצים להציל חיים ובדרך הם משלמים כמה שקלים על העניין הזה

שלום דנינו:  זה לא סביר אבל כנראה יש הסכם מאוד חזק של דרך ארץ ושאר הזכיינים מול המדינה, וזה החובות של המדינה כלפיה

שלום דנינו:  אנחנו נמצא הזדמנות לעשות דיון יותר מעמיק

צבי חסיד: מתנדבי זק"א לא קיבלו שום מענקים במלחמה

צבי חסיד:  אני אישית הייתי במחנה שורה יום ולילה חודש ימים, לא עזבתי את המקום

משה פסל: אני הגשתי הצעת חוק שמתנדבי זק"א יקבלו כמו חיילי מילואים

שלום דנינו: אני רוצה לסכם את הדיון, ברשותכם: אנחנו עושים בשבוע הבא דיון המשך

שלום דנינו:  אנחנו קוראים לנציגי משרד התחבורה, משרד הביטחון ומשרד האוצר לבחון את ההצעה של לובי 99 על חתימה על צו והוצאתו

שלום דנינו:       בשבוע הבא נדון בדרכים לממן את האגרות שמשלמים חיילי המילואים ונסכם את העניין של זכייני הכבישים – איך אנחנו מקפיאים, מבטלים, דוחים את כל עניין התשלום וביטול קנסות וריביות

שלום דנינו:  תבואו מוכנים, בבקשה, כדי שנוכל להתקדם עם נתונים

שלום דנינו:  אנחנו מודים לכם

שלום דנינו:  תודה רבה, צהריים טובים